TISCO บวก 5% นิวไอรอบ 9 เดือน โบรกฯชูปันผลสูงสุดในกลุ่ม-แนะซื้ออัพเป้าใหม่ 96 บ.
TISCO บวก 5% นิวไอรอบ 9 เดือน โบรกฯชูปันผลสูงสุดในกลุ่ม-แนะซื้ออัพเป้าใหม่ 96 บ.
8 ธ.ค. 2563

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ณ เวลา 11.19 น. อยู่ที่ระดับ 90.75 บาท บวก4.25 บาท หรือ 4.91% ด้วยมูลค่าซื้อขาย 737.09 ล้านบาท ราคาหุ้นแรงในรอบ 9 เดือน โดยเทียบตั้งแต่หุ้นยืนที่ระดับ 93.00 เมื่อวันที่ 10 มี.ค.63

บล.ดีบีเอสฯ  ระบุในบทวิเคราะห์ว่า คาดว่าจะเป็นหนึ่งในหลักทรัพย์ที่มีอัตราผลตอบแทนปันผลสูงสุดในกลุ่ม คาดว่าปี 63 และ 64 เป็น 4.3%/4.4% ตามลำดับ ส่วนกำไรปี 64 คาดว่าจะสามารถกลับมาฟื้นตัวได้ +2.8% เทียบช่วงเดียวกันของปีก่อน หลังจากปีนี้ลดลง 17.7% ขณะที่ฐานะเงินกองทุนมีความแข็งแกร่งมาก
คงคำแนะนำ ซื้อ แต่ราคาพื้นฐานปรับเพิ่มขึ้นเป็น 96.00 บาท จากเดิมที่ 85.00 บาท ด้วย P/BV ปี 64 ที่ 1.8 เท่า ซึ่งเป็น +1 SD จากค่าเฉลี่ย P/BV ในอดีต ราคาปิดมีส่วนเพิ่มได้อีก 11%